Дейвид Мойс пазарува от Манчестър Юнайтед и Тотнъм
Начало » Футбол » Футбол свят » Дейвид Мойс пазарува от Манчестър Юнайтед и Тотнъм
понеделник, 17 ноември 2014 г. | Прочетена: 2954337
Шотландецът иска да привлече Ашли Йънг и Роберто Солдадо
Новият старши треньор на Реал Сосиедад Дейвид Мойс иска да привлече в състава си крилото на Манчестър Юнайтед Ашли Йънг и нападателя на Тотнъм Роберто Солдадо, съобщи "Пийпъл". Шотландецът, който беше уволнен през пролетта от "Олд Трафорд", планира да отправи официални оферти за двамата офанзивни футболисти през януарския трансферен прозорец.
Специалистът се нуждае от подсилване на отбора от Сан Себастиан, който в момента заема 15-ото място в Примера дивисион и само с две победи от началото на сезона. Йънг беше титуляр в Манчестър Юнайтед през миналия сезон под ръководството на Мойс, но от началото на настоящата кампания при Луис ван Гаал той има само три мача като титуляр във Висшата лига.
Солдадо пък беше привлечен на "Уайт Харт Лейн" срещу 26 милиона лири през лятото на 2013 година от Валенсия, след като беше вкарал 24 гола в испанското първенство. Той обаче така и не може да се утвърди в състава на лондончани и има само два старта през този сезон в английското първенство.
Русия смаза Египет и лети уверено към осминафиналите (ВИДЕО+СНИМКИ)
Коутиньо разкри рецептата за успех на Бразилия над Коста Рика
Любипитно: Съдията надбягал бранител на Германия при гола на Мексико
Гризман се контузи на тренировка
В Мароко се възхищават на Роналдо
Селекционерът на Колумбия: Не е лесно да си с 10 души